**แบบฟอร์มการเขียนแบบถอดประสบการณ์การเรียนรู้ ด้านนวัตกรรม**

**ประเด็น การป้องกันและแก้ไขปัญหาอาชญากรรมในชุมชนเมืองเอก และมหาวิทยาลัยรังสิต**

**(โครงการตำรวจมหาวิทยาลัย)**

1. **ชื่อ - สกุล ผู้เล่าเรื่อง** รศ.พ.ต.ท.ดร.กฤษณพงค์ พูตระกูล คณะ อาชญาวิทยาและการบริหารงานยุติธรรม
2. **ชื่อ - สกุล ผู้บันทึก** รศ.พ.ต.ท.ดร.กฤษณพงค์ พูตระกูล คณะ อาชญาวิทยาและการบริหารงานยุติธรรม
3. **บทบาท หน้าที่และความรับผิดชอบของผู้เล่าเรื่อง**

**บทบาท หน้าที่ ผู้เล่าเรื่อง ดังนี้**

* 1. ปัจจุบันผู้เล่าเรื่องดำรงตำแหน่งผู้ช่วยอธิการบดีฝ่ายรักษาความสงบเรียบร้อย และประธานกรรมการบริหารหลักสูตรอาชญาวิทยาและการบริหารงานยุติธรรม
	2. สอนนักศึกษาทั้งในระดับปริญญาตรี ปริญญาโท และปริญญาเอก
	3. เป็นอาจารย์ที่ปรึกษาวิทยานิพนธ์และดุษฎีนิพนธ์แก่นักศึกษาในระดับปริญญาโทและปริญญาเอก
1. **เรื่องที่เล่า**

การป้องกันและแก้ไขปัญหาอาชญากรรมในชุมชนเมืองเอก และมหาวิทยาลัยรังสิต (โครงการตำรวจมหาวิทยาลัย)

1. **ความเป็นมาของเรื่องที่เล่า**

 ปัญหาอาชญากรรมในชุมชนและในมหาวิทยาลัยรังสิตที่เพิ่มขึ้นและมีความรุนแรงมากขึ้น ซึ่งชุมชนเมืองเอก มีประชากรแฝงที่เกิดจากบุคลากรทางการศึกษาซึ่งมีจำนวนมากถึง ๔๒,๕๖๙ คน อันประกอบด้วยประชากรแฝงจาก มหาวิทยาลัยรังสิต วิทยาลัยราชมงคลธัญบุรี โรงเรียนบ้านพลอย โรงเรียนเซนโยเซฟเมืองเอก โรงเรียนสาธิตรังสิตซึ่งประชากรโดยเฉพาะในกลุ่มนักศึกษาระดับมหาวิทยาลัยจำนวนหนึ่งเลือกที่จะพักอาศัยอยู่ในหอพักในพื้นที่ของชุมชน และประชากรแฝงเหล่านี้ได้ดึงดูดการลงทุนในแทบทุกกลุ่มธุรกิจเข้ามาสู่พื้นที่ของหมู่บ้านเมืองเอก ไม่ว่าจะเป็น หอพัก คอนโดมิเนียม ร้านอาหาร ผับบาร์ สถานเสริมความงาม ฯลฯ รวมไปจนถึงกลุ่มธุรกิจผิดกฎหมายเช่น บ่อนการพนัน การค้าบริการทางเพศ และ ยาเสพติด ซึ่งสิ่งเหล่านี่ก่อให้เกิดปัญหาการเจริญเติบโตของเมืองอย่างไร้ทิศทางส่งผลให้เกิดปัญหาอาชญากรรมต่างๆมากมาย เช่น ลักทรัพย์ วิ่งราว ปล้นทรัพย์ แอบถ่ายภาพลามกนักศึกษา เป็นต้น

 การป้องกันไม่ให้อาชญากรรมเกิดถือเป็นหัวใจของการแก้ไขปัญหาอาชญากรรมการตรวจตราเพื่อตัดโอกาสคนร้าย ยิ่งดำเนินการเข้มข้นมากขึ้นเท่าไร ยิ่งส่งผลให้การป้องกันมีประสิทธิภาพมากยิ่งขึ้นเท่านั้น (Cohen & Felson, ๑๙๗๙) แต่เนื่องจากกำลังเจ้าหน้าที่รักษาความปลอดภัยอันได้แก่ เจ้าหน้าที่ตำรวจ เจ้าหน้าที่ของหน่วยงานราชการอื่น รวมถึงเจ้าหน้าที่ของหน่วยงานภาคเอกชนในปัจจุบันนั้นมีจำนวนไม่เพียงพอที่จะสามารถออกตรวจตราพื้นที่ในทุกๆ พื้นที่ได้อย่างทั่วถึงจึงมีความจำเป็นอย่างยิ่งที่ต้องมีความร่วมมือจากทุกภาคส่วนในการแก้ไขปัญหาอาชญากรรมและการแก้ไขปัญหาความเสื่อมโทรมอันสืบเนื่องมาจากการขยายตัวของ “เมืองมหาวิทยาลัย” ให้ดีขึ้น จากเหตุผลดังกล่าวข้างต้น การจัดทำโครงการตำรวจมหาวิทยาลัย ในครั้งนี้จึงจัดทำขื้นเพื่อเป็นแนวทางในการพัฒนาความร่วมมือระหว่างหน่วยงาน อาทิเช่น มหาวิทยาลัยรังสิต กระทรวงยุติธรรม สำนักงานตำรวจแห่งชาติ กระทรวงมหาดไทย องค์กรส่วนปกครองท้องถิ่น และประชาชนที่มีสำมะโนครัวในพื้นที่ชุนชมเมืองเอกให้เข้ามามีส่วนร่วมในการแก้ไขปัญหาได้อย่างมีประสิทธิภาพต่อไป

1. **วิธีการ/ขั้นตอน หรือกระบวนการที่ทำให้งานนั้นประสบความสำเร็จ เทคนิคหรือกลยุทธ์ที่ใช้ ผู้มีส่วน**

**ร่วม อุปสรรคหรือปัญหาในการทำงาน และแนวทางการแก้ไข**

 **ขั้นตอนการดำเนินการ :**

 ๑. จัดตั้งคณะกรรมการจัดดำเนินการตามโครงการ

 ‑ วางแผนและงบประมาณในการจัดกิจกรรม

 ‑ รับผิดชอบในงานส่วนต่างๆ ที่ได้รับมอบหมาย

 ‑ สรุปและประเมินผลการดำเนินงานหลังเสร็จสิ้นกิจกรรม

 ‑ ประชุมวางแผนการทำงาน

 ๒. ประชุมวางแผน รูปแบบและระยะเวลาการจัดงาน

 ‑ กำหนดวันเวลา และระยะเวลาการจัดงาน

 ‑ กำหนดงบประมาณที่ต้องดำเนินการ

 ‑ กำหนดกลุ่มเป้าหมายที่จะเข้าร่วมโครงการ

 ๓. ประสานงานและดำเนินโครงการ

 ‑ ประชาสัมพันธ์ผู้สนใจเข้าร่วมโครงการ

 ‑ ประชาสัมพันธ์แจ้งสื่อมวลชนต่างๆ ที่สนใจเข้าร่วมโครงการ

 ‑ จัดกิจกรรมตามวันและเวลาที่กำหนด

1. **ผลลัพธ์หรือความสำเร็จที่เกิดขึ้น และสิ่งที่ผู้เล่าเรื่องที่ได้เรียนรู้จากประสบการณ์ดังกล่าว**

๑. ได้มีการพัฒนาองค์ความรู้ด้านอาชญาวิทยาและการบริหารงานยุติธรรมให้กับนักศึกษา เจ้าหน้าที่ และผู้นำชุมชนที่เพิ่มขึ้นและสามารถนำไปใช้ให้เกิดประโยชน์ต่อกระบวนการยุติธรรมอย่างมีประสิทธิภาพ โดยมีการกำหนดยุทธศาสตร์ร่วมกับหน่วยงานของรัฐและเอกชนเพื่อแก้ไขปัญหาอาชญากรรมที่มีความสลับซับซ้อนได้อย่างมีประสิทธิภาพ สอดคล้องกันเป็นเป้าหมายโครงการอย่างสูงสุด

 ๒. อาจารย์ เจ้าหน้าที่ และ นักศึกษาได้แลกเปลี่ยนองค์ความรู้ และประสบการณ์เกี่ยวกับปัญหาอย่างถ่องแท้และมีประสิทธิภาพ และได้สะท้อนมุมมองเชิงวิชาชีพและเชิงวิชาการต่อประเด็นปัญหาสังคม อันนำไปสู่การแก้ปัญหาได้อย่างมีคุณภาพ รวมถึงได้รับความรู้ นำไปสู่ความสามารถในการแก้ไขปัญหาสังคม เพื่อให้เกิดความสงบสุข ตลอดจนสามารถประยุกต์ใช้กับนานาประเทศได้ พร้อมทั้งเสริมสร้างความสัมพันธ์ระหว่างหน่วยงานภายนอกที่ได้รับการยอมรับ และผลักดันหน่วยงานที่เกี่ยวข้อง

 ๓. เพื่อสร้างความสมานฉันท์และสร้างความร่วมมือระหว่างหน่วยงานภาครัฐ เอกชน และชุมชน ในการแก้ไขปัญหาการขยายตัวและความเสื่อมโทรมในลักษณะของเมืองมหาวิทยาลัย

 - เพื่อนำเอานวัตกรรมต่างๆ มาประยุกต์ใช้ในการแก้ไขปัญหาชุมชน ตามนโยบายไทยแลนด์ ๔.๐

 - เพื่อสร้างต้นแบบแนวทางแก้ไขปัญหาการขยายตัวและความเสื่อมของเมืองมหาวิทยาลัยทั่วประเทศ

ยกระดับการป้องกันอาชญากรรมและรังษาความสงบเรียบร้อยในชุมชน

 ๔. ทำให้ปัญหาอาชญากรรมในชุมชนเมืองเอก และ ในมหาวิทยาลัยรังสิตลดลง